**Пән:** Ғылыми журналистиканың теориялық және тәжірибелік негіздері, 1 курс, докторантура.

2 дәріс.Қазіргі ғылыми журналистиканың әлеуметтік феномен ретіндегі ажары.

Қазіргі ғылыми журналистика ғылым мен білім деңгейіне тікелей пропорционал. Ғылыми журналистика ғылыми-\*көпшілік журналистика шапанынан шықты. «Ғылым» ұғымының бірсыпыра анықтамасы бар. Ол, біріншіден, *қызмет пішіні*, екіншіден, өзгеше *жүйе* немесе *пәндік білімдер жиынтығы*, үшіншіден *әлеуметтік институт*. Бірінші жағдайда ол қоршаған шындықтағы заттар мен үдерістерді танудың фактілік жағынан түзетілген, логикалық жағынан ретке келтірілген қызметтің ерекше тәсілі ретінде көрінеді. Екінші жағдайда ғылым объективтілік, естілік (адекваттілік), ақихаттылық критерийлері үддесінен шыға алатын білім жүйесі ретінде көрінеді. Ол бұл жағдайда идеологиялық және саяси мәселелерден бойын аулақ салуға тырысады.

 Ғылымның үшінші, институционалдық түсінігі оның әлеуметтік сипатына байланысты. Журналистика ғылымы осы үшінші бағытқа жатады. Сонымен, қазіргі ғылым қандай сипатта көрінеді:

1)Институт ретінде;

2)Әдіс ретінде;

3)Формалар мен дәстүр жиынтығы ретінде;

4) Өндірісті дамытушы фактор ретінде;

5) Адамның әлемге деген көзқарасын қалыптастырушы фактор ретінде.